Document ID: 31994R1651

ΚΑΝΟΝΙΣΜΟΣ (ΕΚ) αριθ. 1651/94 ΤΗΣ ΕΠΙΤΡΟΠΗΣ της 7ης Ιουλίου 1994 για την τροποποίηση του κανονισμού (ΕΚ) αριθ. 1222/94 περί θεσπίσεως κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους των, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3448/93 του Συμβουλίου της 6ης Δεκεμβρίου 1993 για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 8 παράγραφος 3,
Εκτιμώντας:
ότι είναι αναγκαίο το γάλα και τα γαλακτοκομικά προϊόντα που εξομοιώνονται με το γάλα σε σκόνη το οποίο ανταποκρίνεται στον ορισμό του προϊόντος οδηγού της ομάδας 3 που περιλαμβάνεται στο παράρτημα ΙΙ του κανονισμού (ΕΟΚ) αριθ. 2915/79 του Συμβουλίου της 18ης Δεκεμβρίου 1979 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων (2), όπως τροποποιήθηκε τελευταία από τον κανονισμό (ΕΚ) αριθ. 3423/93 (3), να ανταποκρίνονται όχι μόνο στην επιτρεπόμενη περιεκτικότητα σε λιπαρές ύλες με βάση την ξηρά ουσία, αλλά και στην περιεκτικότητα σε ξηρά ουσία απηλλαγμένη λίπους- ότι, προς τούτο, κρίνεται σκόπιμο να δοθεί στους ενδιαφερόμενους η δυνατότητα να ζητούν την επιστροφή κατά την εξαγωγή με βάση την περιεκτικότητα σε λιπαρές ύλες και την περιεκτικότητα σε ουσία απηλλαγμένη λίπους-
ότι, σύμφωνα με τον κανονισμό (ΕΚ) αριθ. 1222/94 της Επιτροπής της 30ής Μαΐου 1994 περί θεσπίσεως κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους των, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης (4), το γάλα και τα γαλακτοκομικά προϊόντα που εξομοιούνται με το προϊόν οδηγό της ομάδας 3 και που εξάγονται υπό μορφή εμποευμάτων μη υπαγομένων στο παράρτημα ΙΙ της συνθήκης, δικαιούνται επιστροφής κατά την εξαγωγή η οποία υπολογίζεται βάσει της περιεκτικότητάς τους σε λιπαρές ύλες, με ανώτατη περιεκτικότητα σε λιπαρές ύλες 40 %- ότι, όταν τα προϊόντα αυτά εξάγονται υπό μορφή εμπορευμάτων υπαγομένων στο παράρτημα ΙΙ της συνθήκης, δικαιούνται επιστροφής κατά την εξαγωγή βάσει περιεκτικότητας σε λιπαρές ύλες μόνον εφόσον η περιεκτικότητα αυτή δεν υπερβαίνει ένα αισθητώς χαμηλότερο επίπεδο- ότι, για λόγους συνοχής, η καταβαλλόμενη επιστροφή για το γάλα και τα γαλακτοκομικά προϊόντα που εξομοιούνται με το προϊόν οδηγό της ομάδας 3 δεν επιτρέπεται να υπερβαίνει το ύψος της επιστροφής που χορηγείται για τα προϊόντα των οποίων η περιεκτικότητα σε λιπαρές ουσίες ισούται προς 26 %-
ότι, για την D-γλυκιτόλη (σορβιτόλη) των κωδικών ΣΟ 2905 44 19 και 3823 60 19, οι αναφερόμενες στο παράρτημα Γ ποσότητες αραβοσίτου για τον υπολογισμό του ύψους των επιστροφών, δεν δικαιολογούνται σε σχέση με τις ποσότητες αραβοσίτου που πράγματι χρησιμοποιούνται από τη βιομηχανία- ότι επιβάλλεται κατά συνέπεια να προσαρμοσθούν οι εν λόγω ποσότητες-
ότι οι φορείς που έχουν προκαθορίσει το ύψος επιστροφής πριν να εφαρμοστεί ο παρών κανονισμός ίσως αδυνατούν να χρησιμοποιήσουν τη συνολική ποσότητα πλήρους γάλακτος σε σκόνη, για την οποία ποσότητα τους έχει δοθεί πιστοποιητικό προσδιορισμού- ότι τα καταβληθέντα παράβολα για τις μη χρησιμοποιούμενες ποσότητες δεν πρέπει να εισπραχθούν-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για τα οριζόντια θέματα που αφορούν το εμπόριο μεταποιημένων γεωργικών προϊόντων εκτός παραρτήματος ΙΙ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1222/94 τροποποιείται ως εξής:
1. Στο άρθρο 1 προστίθεται η ακόλουθη παράγραφος:
"3. Εντούτοις, κατόπιν αιτήσεως του ενδιαφερομένου, τα γαλακτοκομικά προϊόντα που αναφέρονται στην παράγραφο 2 στοιχείο δ) εξομοιώνονται:
i) με το γάλα σε σκόνη του ανταποκρίνεται στον ορισμό του προϊόντος οδηγού της ομάδας 2 που εμφαίνεται στο παράρτημα Ι του κανονισμού (ΕΟΚ) αριθ. 2915/79 όσον αφορά το μη λιπαρό τμήμα της περιεκτικότητας σε ξηρά ουσία του εξομοιωθέντος προϊόντος και
ii) με βούτυρο που ανταποκρίνεται στον ορισμό του προϊόντος οδηγού της ομάδας 6 που εμφαίνεται στο παράρτημα Ι του κανονισμού (ΕΟΚ) αριθ. 2915/79 όσον αφορά την περιεκτικότητα σε λιπαρές ύλες γάλακτος του εξομοιωθέντος προϊόντος."
2. Το άρθρο 3 παράγραφος 1 στοιχείο α) πέμπτη περίπτωση αντικαθίσταται από το ακόλουθο κείμενο:
"- σε 100 χιλιόγραμμα ενός από τα γαλακτοκομικά προϊόντα που εξομοιούνται με το προϊόν οδηγό της ομάδας 3, δυνάμει του άρθρου 1 παράγραφος 2 στοιχείο δ) πρώτη περίπτωση, εφόσον η κατά βάρος περιεκτικότητα σε λιπαρές ύλες γάλακτος επί ξηράς ουσίας είναι κατώτερη ή ίση προς 26 %, αντιστοιχούν 3,85 χιλιόγραμμα του εν λόγω προϊόντος οδηγού για 1 % κατά βάρος λιπαρής ύλης γάλακτος στο εν λόγω προϊόν,
- σε 100 χιλιόγραμμα ξηράς ουσίας περιεχόμενης σε ένα από τα γαλακτοκομικά προϊόντα που εξομοιούνται με το προϊόν οδηγό της ομάδας 3, δυνάμει του άρθρου 1 παράγραφος 2 στοιχείο δ), εφόσον η κατά βάρος περιεκτικότητα σε λιπαρές ύλες γάλακτος επί ξηράς ουσίας είναι ανώτερη του 26 %, αντιστοιχούν 100 χιλιόγραμμα του εν λόγω προϊόντος οδηγού,".
3. Στο παράρτημα Γ, όσον αφορά την D-γλυκιτόλη (σορβιτόλη) σχετικά με τους κωδικούς ΣΟ 2905 44 11 και 3823 60 11 της στήλης 5 (αραβόσιτος), η παραπομπή στην υποσημείωση "(7)" στο κάτω μέρος της σελίδας αντικαθίσταται με τον αριθμό "169", στη στήλη 9 (ζάχαρη), οι παραπομπές στις υποσημειώσεις "(7)" και "(8)" στο κάτω μέρος της σελίδας καταργούνται- όσον αφορά τους κωδικούς ΣΟ 2905 44 19 και 3823 60 19 της στήλης 5 (αραβόστιτος), η παραπομπή στην υποσημείωση "(7)" στο κάτω μέρος της σελίδας αντικαθίσταται με τον αριθμό "148" στη στήλη 9 (ζάχαρη), η παραπομπή στην υποσημείωση "(7)" στο κάτω μέρος της σελίδας αντικαθίσταται με τον αριθμό "71"- όσον αφορά τους κωδικούς ΣΟ 2905 44 91, 20905 44 99, 3823 60 91 και 3823 60 99 της στήλης 5 (αραβόσιτος), η παραπομπή στην υποσημείωση "(7)" στο κάτω μέρος της σελίδας αντικαθίσταται από τον αριθμό "242", στη στήλη 9 (ζάχαρη), η παραπομπή της υποσημείωσης "(7)" στο κάτω μέρος της σελίδας αντικαθίσταται με τον αριθμό "102"- η υποσημείωση ("7)" στο κάτω μέρος της σελίδας καταργείται- στην υποσημείωση "(8)" στο κάτω μέρος της σελίδας, οι όροι "στην υποσημείωση (7)" αντικαθίσταται από τους όρους "στις στήλες 5 και 9".
Άρθρο 2
Αποδεσμεύεται, κατ' αίτηση του ενδιαφερομένου, το παράβολο που κατατίθεται για τον προκαθορισμό των ποσοτήτων του προϊόντος οδηγού της ομάδας 3 οι οποίες δεν εξάγονται λόγω των τροποποιήσεων που επιφέρει ο παρών κανονισμός στο άρθρο 3 παράγραφος 1 του κανονισμού (ΕΚ) αριθ. 1222/94.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Οι διατάξεις του άρθρου 1 παράγραφοι 1 και 2 και του άρθρου 2 εφαρμόζονται από την 1η Σεπτεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουλίου 1994.

Labels: 3
17